I 1910 deltok han i sosialistenes kongress i København, der 23 russiske sosialdemokrater stilte, foruten bolsjeviker og mensjeviker som Trotskij og Aleksandra Kollontaj. Lenin losjerte i tre uker hos «arbeidsmann» Petersen i bakgårdsleiligheten i Vesterbrogade 112a. Fru Petersen pusset Lenins gamle sko og sa til sin mann: «» I 1917 gjenkjente hun ham på avisbilder og sa at han «». Han hadde klappet de tre barna hennes på håret og lekt med dem, betalt en hel månedsleie (kr 15), og selv kjøpt mat, mest skinke og egg, som han ble svært glad over at fruen laget i stand. Han spiste også «forloren skilpadde», og mistolket navnet som «skilpadde mistet på gulvet». De første dagene var han opphovnet av tannverk, men det gikk over. Også på folkefesten i Søndermarken holdt han seg i bakgrunnen, og selv Georg Brandes som flere ganger hadde besøkt Russland og kalte seg en «aristokratisk anarkist», tok ingen notis av ham.